পদ্মা সেতুর ৩১৫০ মিটার দৃশ্যমান
দক্ষিণ-পশ্চিমাঞ্চলের মানুষের স্বপ্নের পদ্মা সেতুর ৩২ ও ৩৩ নম্বর পিলারের ওপর ২১তম স্প্যানটি বসানো হয়েছে। আর এর মধ্য দিয়ে সেতুর ৩১৫০ মিটার দৃশ্যমান হল। মঙ্গলবার বিকালে শরীয়তপুরের জাজিরা প্রান্তে স্প্যানটি বসানো হয়। সেতু বিভাগের প্রকৌশলী হুমায়ুন কবীর জানিয়েছেন, ইতিমধ্যে সেতুর প্রায় ৮৫ ভাগ কাজ শেষ হয়েছে।







জানা যায়, সকালে মাওয়ার মুন্সীগঞ্জের কুমারভোগের বিষেশায়িত জেডি থেকে ২১তম স্প্যানটি নিয়ে শক্তিশালী ভাসমান ক্রেন তিয়া নি হাউ জাজিরার উদ্দেশে রওনা হয়। বেলা ১১টার দিকে ক্রেনটি জাজিরা প্রান্তে পৌঁছায়। বিকাল ৩টায় ৩২ ও ৩৩২ নম্বার পিলারের ওপর স্প্যানটি বসানো হয়। এ নিয়ে জাজিরা প্রান্তে ১৩টি এবং মাওয়া প্রান্তে ৮ স্প্যান বসল।




উল্লেখ্য, ৪২টি পিলারের ওপর ৪১টি স্প্যান বসিয়ে ৬ দশমিক ১৫ কিলোমিটার দীর্ঘ পদ্মা সেতু নির্মাণ করা হবে। ইতিমধ্যে সব ক’টি পিলারের পাইলিং কাজ শেষ হয়েছে।

দক্ষিণ-পশ্চিমাঞ্চলের মানুষের স্বপ্নের পদ্মা সেতুর ৩২ ও ৩৩ নম্বর পিলারের ওপর ২১তম স্প্যানটি বসানো হয়েছে। আর এর মধ্য দিয়ে সেতুর ৩১৫০ মিটার দৃশ্যমান হল। মঙ্গলবার বিকালে শরীয়তপুরের জাজিরা প্রান্তে স্প্যানটি বসানো হয়। সেতু বিভাগের প্রকৌশলী হুমায়ুন কবীর জানিয়েছেন, ইতিমধ্যে সেতুর প্রায় ৮৫ ভাগ কাজ শেষ হয়েছে।